ai4bharat/Pralekha huggingface dataset:
উপ-রাষ্ট্রপতিরসচিবালয়
নওরোজ উপলক্ষে দেশবাসীকে শুভেচ্ছা উপরাষ্ট্রপতি'র
নতুন দিল্লি, ১৬ আগস্ট, ২০২০
উপরাষ্ট্রপতি শ্রী এম ভেঙ্কাইয়া নাইডু নওরোজ উপলক্ষে দেশবাসীকে শুভেচ্ছা জানিয়েছেন।
এক বার্তার উপরাষ্ট্রপতি বলেছেন -
"আমি পার্সী নববর্ষের সূচনা উপলক্ষে 'নওরোজ' এর শুভ অনুষ্ঠানে দেশবাসীকে আন্তরিক শুভেচ্ছা জানাচ্ছি।
পার্সী সম্প্রদায় ভারতবর্ষের সাংস্কৃতিতে এক বিশেষ স্থান অধিকার করে আছে। কঠোর পরিশ্রম ও নিষ্ঠা'র মাধ্যমে ভারতের পার্সী সম্প্রদায় দেশ গঠনে অমূল্য অবদান রেখেছে। পার্সী নববর্ষ বসন্তের সূচনায় নতুন জীবন ও পুনর্যৌবন লাভের বার্তা বহন করে নিয়ে আসে। 'নওরোজ'এর অর্থ ভালো চিন্তাভাবনা, সৎকর্ম, সত্যের পথ ধরে জীবনযাপন এবং ন্যায়পথে চলা।
ভারত ও বিশ্ব কোভিড-১৯এর বিস্তার রোধে নিরলস লড়াই চালিয়ে যাচ্ছে। 'নওরোজ' পরিবার এবং বন্ধুবান্ধবদের সঙ্গে একত্রিত হয়ে উপাসনা ও উৎসব উদযাপন করার এক অনুষ্ঠান, কিন্তু এই বছর আমাদের ঘরে সীমাবদ্ধ থেকে এই উৎসব উদযাপন করতে হবে। তবে এই অনুষ্ঠান উদযাপনের সময় আমাদের শারীরিক দূরত্ব এবং ব্যক্তিগত স্বাস্থ্যবিধি, সুরক্ষার মানদণ্ডগুলি কঠোরভাবে মেনে চলতে হবে।
এই উৎসব আমাদের জীবনে মৈত্রী, সমৃদ্ধি এবং সুখ নিয়ে আসুক।"
(CG/SS
প্রধানমন্ত্রীরদপ্তর
হাসি আর কৌতুক দিয়ে আমাদের জীবনকে আলোকময় করে রেখেছিলেন রাজু শ্রীবাস্তব, তাঁর প্রয়াণ খুবই বেদনাদায়ক: বললেন প্রধানমন্ত্রী
নয়াদিল্লি, ২১ সেপ্টেম্বর, ২০২২
প্রখ্যাত কৌতুক শিল্পী রাজু শ্রীবাস্তবের মৃত্যুতে শোক প্রকাশ করেছেন প্রধানমন্ত্রী শ্রী নরেন্দ্র মোদী। এক ট্যুইট বার্তায় তিনি বলেছেন:
“রাজু শ্রীবাস্তব হাসি, কৌতুক ও জীবনের ভালো দিকটি ফুটিয়ে তোলার মাধ্যমে আমাদের জীবনকে আলোকময় করে গেছেন। খুব তাড়াতাড়ি তিনি আমাদের ছেড়ে চলে গেলেন। কিন্তু, তাঁর বহু বছরের বর্ণময় জীবনের জন্য তিনি দেশের অগণিত মানুষের অন্তরে বেঁচে থাকবেন। তাঁর আকস্মিক প্রয়াণ বেদনাদায়ক। তাঁর পরিবার-পরিজন ও অনুরাগীদের জানাই আমার সমবেদনা। ওঁ শান্তি”।
PG/SKD/SB
(
সামাজিকন্যায়ওক্ষমতায়নমন্ত্রক
দিব্যাঙ্গদের ক্ষমতায়নে জাতীয় পুরস্কার
নয়াদিল্লি, ২৮ জুলাই, ২০২২
দিব্যাঙ্গদের ক্ষমতায়ন সংক্রান্ত দপ্তর ২০২১ এবং ২২এ জাতীয় পুরস্কার প্রদানের জন্য অ্যাওয়ার্ডস পোর্টাল  অনলাইনে আবেদনপত্র চেয়ে ১৪.০৭.২০২২-এ বিজ্ঞপ্তি প্রকাশ করেছে। ২০২২এর ১৫ জুলাই থেকে ২৮ আগস্ট পর্যন্ত এটি কার্যকরী থাকবে। www.disabilityaffairs.gov.in দপ্তরের ওয়েবসাইটে বিজ্ঞপ্তিটি পাওয়া যাবে। রাজ্য এবং কেন্দ্রশাসিত অঞ্চলের সরকারগুলিকে এই পুরস্কারের জন্য আবেদনপত্র চেয়ে বা নমিনেশনের জন্য বৃহত্তর প্রচারের কথা বলা হয়েছে।
PG/AB/NS
(Visitor Counter : 79
মন্ত্রিসভারঅর্থনৈতিকবিষয়সংক্রান্তকমিটি
১২৭বি জাতীয় মহাসড়কে আসামের ধুবড়ি এবং মেঘালয়ের ফুলবাড়ির মধ্যে ব্রহ্মপুত্র নদের ওপর সংযোগকারী সড়ক সহ চার লেনবিশিষ্ট সেতু নির্মাণে মন্ত্রিসভার অনুমোদন
নয়াদিল্লি, ২৮ ফেব্রুয়ারি, ২০১৯
প্রধানমন্ত্রী শ্রী নরেন্দ্র মোদীর পৌরহিত্যে বৃহস্পতিবার অনুষ্ঠিত মন্ত্রিসভার অর্থনৈতিক বিষয় সংক্রান্ত কমিটির বৈঠকে ১২৭বি জাতীয় মহাসড়কে আসামের ধুবড়ি ও মেঘালয়ের ফুলবাড়ির মধ্যে ব্রহ্মপুত্র নদের ওপর সংযোগ রক্ষাকারী সড়ক সহ চার লেনবিশিষ্ট সেতু নির্মাণের প্রস্তাবে অনুমোদন মিলেছে। চার লেনবিশিষ্ট ১৯.২৮২ কিলোমিটার দীর্ঘ এই সেতু নির্মাণে জাপান আন্তর্জাতিক সহযোগিতা সংস্থা বা জাইকা-র কাছ থেকে ঋণ সহায়তা পাওয়া যাবে।
তৃতীয় পর্যায়ের উত্তর – পূর্ব সড়ক নেটওয়ার্ক যোগাযোগ প্রকল্পের আওতায় এই সেতুটি নির্মাণ করা হবে। সেতু নির্মাণে মোট খরচ ধরা হয়েছে ৪ হাজার ৯৯৭ কোটি ৪ লক্ষ টাকা। এর মধ্যে নির্মাণ কাজে খরচ হবে ৩ হাজার ৫৪৮ কোটি টাকা এবং জমি অধিগ্রহণ, পুনর্বাসন তথা অন্যান্য প্রাক্-নির্মাণ খাতে খরচ ধরা হয়েছে ৫৫ কোটি ৬৮ লক্ষ টাকা। প্রকল্পের নির্মাণ কাজে সময় ধরা হয়েছে প্রায় ৬ বছর। এই সেতুটির কৌশলগত ও আর্থ-সামাজিক গুরুত্ব রয়েছে। উত্তর – পূর্বের রাজ্যগুলির আর্থিক দিক থেকে পিছিয়ে পড়া জেলাগুলির সার্বিক উন্নয়নে এই সেতু নির্মাণ প্রকল্পটি গুরুত্বপূর্ণ হয়ে উঠবে। সেতুটির নির্মাণ কাজ শেষ হলে আসামের ধুবড়ি ও মেঘালয়ের ফুলবাড়ির মধ্যে সড়কপথের দূরত্ব ২০৫ কিলোমিটার থেকে কমে কেবল ১৯.২৮ কিলোমিটারে দাঁড়াবে। এর ফলে, দুই জায়গার মধ্যে যাত্রাকালীন সময় ৫ ঘন্টা ২০ মিনিট সাশ্রয় হবে। এমনকি, এই অঞ্চলের পরিবহণ যোগাযোগ ব্যবস্থার মানোন্নয়নেও এই প্রকল্পটি গুরুত্বপূর্ণ হয়ে উঠবে।
CG/BD/SB
(Visitor Counter : 111
তথ্যওসম্প্রচারমন্ত্রক
নিউজ অন এআইআর রেডিও লাইভ স্ট্রিমের আন্তর্জাতিক ক্রমতালিকা
নয়াদিল্লী, ৯ নভেম্বর, ২০২১
আকাশবাণীর নিউজ অন এআইআর অ্যাপের মাধ্যমে লাইভ স্ট্রিম অনুষ্ঠান শোনার ক্ষেত্রে সর্বশেষ আন্তর্জাতিক ক্রমতালিকা প্রকাশিত হয়েছে। এই তালিকায় পাকিস্তান ও সৌদি আরব প্রথম দশে জায়গা করে নিয়েছে। প্রথমবারের মতো পাকিস্তান এই তালিকায় ঢুকলো। তবে নিউজিল্যান্ড ও কুয়েত তালিকা থেকে বেরিয়ে গেছে।
ভারত ছাড়া আকাশবাণীর লাইভ স্ট্রিমে অনুষ্ঠান শোনার জনপ্রিয়তার নিরিখে এআইআর নিউজ ২৪X৭, এফএম রেনবো মুম্বাই, অস্মিতা মুম্বাই, আকাশবাণী পাঞ্জাবীর অনুষ্ঠান প্রথম দশে জায়গা করে নিলেও রেডিও কন্নড কামানবিলু, আকাশবাণী রাগম, আকাশবাণী কোচি এফএম রেনবো এবং আকাশবাণীর তামিল অনুষ্ঠান বেরিয়ে গেছে।
পাকিস্তানে বিবিধ ভারতী ন্যাশনাল, এফএম রেনবো মুম্বাই, ওয়ার্ল্ড সার্ভিস ১, আকাশবাণী পাঞ্জাবী, আকাশবাণী তিরুপতি, আকাশবাণী সুরাটগড়, এআইআর নিউজ ২৪X৭, আকাশবাণী কাশ্মীর এবং এফএম রেনবো দিল্লী যথেষ্ট জনপ্রিয়। নিউজ অন এআইআর অ্যাপের মাধ্যমে আকাশবাণীর ২৪০টি বিভাগের অনুষ্ঠান সম্প্রচারিত হয়। প্রসার ভারতীর সরকারি অ্যাপটিতে শুধুমাত্র ভারতেই নয় পৃথিবীর ৮৫টি দেশে ৮ হাজার শহরে এই অনুষ্ঠানগুলি শুনতে পাওয়া যায়। ১২ অক্টোবর থেকে ৬ নভেম্বর পর্যন্ত প্রাপ্ত তথ্য অনুযায়ী এই ক্রমতালিকা তৈরি করা হয়েছে।
CG/CB/NS
(Visitor Counter : 102
স্বরাষ্ট্র মন্ত্রক
শ্রী অমিত শাহ ভারত বন্দনা উদ্যানের শিলান্যাস অনুষ্ঠানে পৌরহিত্য করলেন
নয়াদিল্লি, ১৭ ডিসেম্বর, ২০১৯
কেন্দ্রীয় স্বরাষ্ট্র মন্ত্রী শ্রী অমিত শাহ আজ নতুন দিল্লিতে ভারত বন্দনা উদ্যানের শিলান্যাস অনুষ্ঠানে পৌরহিত্য করেন। এই উপলক্ষে তিনি বলেন, প্রস্তাবিত এই উদ্যানটি গড়ে উঠলে তা পর্যটকদের কাছে আকর্ষণীয় হয়ে উঠবে। তিনি আরও জানান ২০০ একর এলাকা জুড়ে ৫৫০ কোটি টাকা খরচে ইন্দিরা গান্ধী আন্তর্জাতিক বিমানবন্দরের কাছেই পার্কটি গড়ে তোলা হচ্ছে।
সংশোধিত নাগরিকত্ব আইন নিয়ে চলতি বিক্ষোভ প্রসঙ্গে শ্রী শাহ বলেন, রাজনৈতিক স্বার্থ পূরণের উদ্দেশ্যে ভুল তথ্য দিয়ে মানুষকে বিভ্রান্ত করা হচ্ছে। তিনি জোর দিয়ে বলেন, এই আইনের দরুণ ভারতের সংখ্যালঘু সম্প্রদায়ের একজন ব্যক্তিরও নাগরিকত্ব কেড়ে নেওয়া হবে না। এই আইনের উদ্দেশ্যই হল রাষ্ট্রহীন শরণার্থীদের ক্ষমতায়ন ঘটিয়ে তাঁদের নাগরিকত্বের সুবিধা প্রদান করা। তবে, কোন ভারতীয় নাগরিককে হতাশ বা বঞ্চিত করার জন্য এই আইন নয়। নেহরু-লিয়াকত চুক্তির প্রসঙ্গ উল্লেখ করে শ্রী শাহ জানান, ঐ চুক্তিতে শরণার্থীদের নাগরিকত্ব দানের কথা উল্লেখ ছিল। সেই অনুসারেই প্রধানমন্ত্রী শ্রী নরেন্দ্র মোদীর নেতৃত্বে সাত দশকেরও বেশি সময় পর নাগরিকত্ব দানের বিষয়টি রূপায়ণের সিদ্ধান্ত নেওয়া হয়েছে। তিনি জোর দিয়ে বলেন, সংশোধিত এই আইনের বিরুদ্ধে মানুষ যত খুশি বিরোধিতা করতে পারেন। কিন্তু, মোদী সরকার বিগত সাত দশকের বেশি সময় ধরে ধর্মীয় নিপীড়নের শিকার শরণার্থীদের নাগরিকত্ব ও মর্যাদার সঙ্গে জীবনযাপনের সুযোগ-সুবিধা প্রদানে অঙ্গীকারবদ্ধ।
দিল্লির অনুমোদনবিহীন কলোনিগুলির আইনি স্বীকৃতিদান প্রসঙ্গে শ্রী শাহ জানান, মোদী সরকারের এই উদ্যোগের ফলে ১,৭৩১টি অনুমোদনহীন কলোনির প্রায় ৪০ লক্ষ মানুষ উপকৃত হবেন। কেন্দ্রীয় সরকারের আন্তরিক প্রয়াসের ফলে অবশেষে কলোনিবাসীরা ন্যায়বিচার পেতে চলেছেন। এমনকি এই সিদ্ধান্তের ফলে এই সমস্ত কলোনির ৪০ লক্ষ মানুষ বাড়ির মালিকানার অধিকারের পাশাপাশি মর্যাদার সঙ্গে জীবনযাপনের সুযোগ পাবেন।
শ্রী শাহ বলেন, আয়ুষ্মান ভারত প্রকল্পের ফলে ১০ কোটি দরিদ্র পরিবারের ৫০ কোটির বেশি মানুষ লাভবান হচ্ছেন। সুবিধাভোগী মানুষেরা ৫ লক্ষ টাকার চিকিৎসা খরচের পাশাপাশি ওষুধপত্র, হাসপাতালে ভর্তি ও অস্ত্রোপচার-পরবর্তী পরিষেবার সুবিধা পাবেন। পুলিশ বাহিনীতে নিয়োগের ক্ষেত্রে মহিলাদের জন্য ৩৩ শতাংশ সংরক্ষণ, ‘অমৃত’ প্রকল্পের আওতায় ৮০২ কোটি টাকা খরচ করে ১৮টি প্রকল্প রূপায়ণ, ২০১৪ সালের পর দিল্লি মেট্রো পরিষেবায় ১১২ কিলোমিটার নতুন লাইন স্থাপনে ১১ হাজার কোটি টাকা খরচের মতো একাধিক উন্নয়নমূলক কর্মসূচির কথা উল্লেখ করে শ্রী শাহ জানান, নরেন্দ্র মোদী সরকারের প্রচেষ্টার ফলেই দিল্লি এখন উন্মুক্ত স্থানে শৌচকর্ম বর্জিত এলাকা হয়ে উঠেছে। বদরপুর তাপবিদ্যুৎ কেন্দ্রে আর কয়লার ঘাটতি থাকবে না জানিয়ে স্বরাষ্ট্র মন্ত্রী বলেন, ১৪৮এ জাতীয় মহাসড়কে যানজট এড়িয়ে যাতায়াত সুগম করে তুলতে ৩৫ হাজার কোটি টাকা খরচে ছয় লেনবিশিষ্ট উড়ালপুর গড়ে তোলার প্রস্তাব করা হয়েছে। এছাড়াও, দিল্লি-মুম্বাই এক্সপ্রেসওয়ের মানোন্নয়নে ৯০ হাজার কোটি টাকা খরচ করার পরিকল্পনা রয়েছে।
CG/BD/DM
(Visitor Counter : 121
স্বাস্থ্যওপরিবারকল্যাণমন্ত্রক
করোনাভাইরাস ট্র্যাকিংয়ের জন্য ডিজিটাল প্রক্রিয়া
নতুন দিল্লি, ১৫ মার্চ, ২০২১
ভারত সরকার করোনা ভাইরাসে আক্রান্ত সহ অন্যান্য সংক্রামক ব্যাধিতে আক্রান্তদের চিহ্নিতকরণের জন্য বহুবিধ পদ্ধতি অবলম্বন করেছে।
এর মধ্যে রয়েছে-
ইন্টিগ্রেটেড ডিজিজ সার্ভাইলেন্স প্রোগ্রাম।
এর মাধ্যমে দেশের সমস্ত রাজ্য এবং জেলা সদরে নজরদারি কেন্দ্র স্থাপন করা হয়েছে। যার মাধ্যমে সাপ্তাহিক তথ্য পাওয়া যাচ্ছে। এর পাশাপাশি ডেটা সংগ্রহের ব্যবস্থা থাকছে। চীন, হংকং, তাইওয়ান প্রভৃতি দেশ থেকে আগত যাত্রীদের ট্র্যাক করার ব্যবস্থা করা হয়েছে।
আরোগ্য সেতু অ্যাপ।
এই অ্যাপের মাধ্যমে কোভিড-১৯ সম্পর্কিত যাবতীয় তথ্য জানা যাচ্ছে। এই অ্যাপটি ইলেকট্রনিক্স এবং আইটি মন্ত্রখ দ্বারা তৈরি করা হয়েছে।
কোউইন অ্যাপ।
কোভিড-১৯ টিকাদান কর্মসূচির পরিচালনার জন্য এবং দেশের নাগরিকদের টিকা নেওয়ার জন্য আবেদন করতে স্বাস্থ্য ও পরিবারকল্যাণ মন্ত্রক কর্তৃক নির্মিত এই অ্যাপটি ব্যবহার করছেন।
কোভিড ইন্ডিয়া পোর্টাল এবং টেস্টিং পোর্টাল।
করোনা সংক্রান্ত অন্যান্য তথ্য সংগ্রহের জন্য বিশেষত পরিকাঠামোগত ব্যবস্থা বা পরিচালনার বিভিন্ন দিক জানতে এটি তৈরি করা হয়েছে।
স্বাস্থ্য ও পরিবার কল্যাণ মন্ত্রকের পক্ষ থেকে কোভিড সংক্রান্ত বিষয়ে সচেতনতা গড়ে তোলার জন্য ব্যুরো অফ আউট্রেচ এন্ড কমিউনিকেশন সহ আকাশবাণী এবং দূরদর্শনের সাহায্য নেওয়া হয়েছে।
আজ লোকসভায় এক লিখিত প্রশ্নের জবাবে কেন্দ্রীয় স্বাস্থ্য প্রতিমন্ত্রী অশ্বিনীকুমার চৌবে এই তথ্য জানিয়েছেন।
প্রধানমন্ত্রীরদপ্তর
পদ্ম বিভূষণ স্যার অনিরুধ জুগনাউথের প্রয়াণে প্রধানমন্ত্রীর শোক প্রকাশ
নয়াদিল্লী, ৩ জুন, ২০২১
প্রধানমন্ত্রী শ্রী নরেন্দ্র মোদী স্যার অনিরুধ জুগনাউথের প্রয়াণে শোক প্রকাশ করেছেন।
এক ট্যুইট বার্তায় শ্রী মোদী বলেছেন, ‘পদ্ম বিভূষণ স্যার অনিরুধ জুগনাউথ ছিলেন একজন সমাজসেবী ও বড় মাপের নেতা, যিনি আধুনিক মরিশাসের রূপকার ছিলেন। গর্বিত প্রবাসী ভারতীয় হিসেবে তিনি দুটি দেশের মধ্যে বিশেষ দ্বিপাক্ষিক সম্পর্ক গড়ে তুলতে সাহায্য করেন, যার সুফল তাঁর সময় থেকেই পাওয়া যাচ্ছে। তাঁর পরিবারের সদস্য ও মরিশাসের জনসাধারণকে সমবেদনা জানাই। ওঁ শান্তি।’
CG/CB/NS
(
পেট্রোলিয়ামওপ্রাকৃতিকগ্যাসমন্ত্রক
আজাদি কা অমৃত মহোৎসবের অঙ্গ হিসেবে তৃতীয় ওএনজিসি হস্তশিল্প কর্মসূচির সূচনা করেছেন শ্রী রামেশ্বর তেলি
নতুন দিল্লি, ৮ আগস্ট, ২০২১
কেন্দ্রীয় পেট্রোলিয়াম ও প্রাকৃতিক গ্যাস প্রতিমন্ত্রী শ্রী রামেশ্বর তেলি গত শুক্রবার  ভার্চুয়াল পদ্ধতিতে ওএনজিসি-সহায়তা পুষ্ট আসাম হস্তশিল্প কর্মসূচি 'উজ্জ্বল অভিযান'-এর সূচনা করেছেন। এই কর্মসূচির মাধ্যমে হাতখড়গ হস্তশিল্পে আসামের শিবসাগরে ভাটিয়াপাড় এলাকার ১০০ জনের বেশি শিল্পীকে প্রশিক্ষণ ও সহায়তা দেওয়া হবে।
আজাদি কা অমৃত মহোৎসব উদযাপনের অঙ্গ হিসেবে 'উজ্জ্বল অভিযান' গ্রহণ করা হয়েছে। এই অভিযানের মাধ্যমে ওএনজিসি ইতিমধ্যেই দেশে স্বদেশী হস্তশিল্পের সহায়তায় দুটি কর্মসূচির সূচনা করেছে। ভারতের স্বাধীনতার ৭৫তম বার্ষিকী উদযাপন উপলক্ষে পেট্রোলিয়াম ও প্রাকৃতিক গ্যাস মন্ত্রকের রাষ্ট্রায়ত্ত্ব সংস্থাগুলি ৭৫টি কর্মসূচি গ্রহণ করেছে। স্বাধীনতার ৭৫ বছর পূর্তি উপলক্ষে এই কর্মসূচিগুলিতে সংস্থাগুলির পক্ষ থেকে সাহায্য দেওয়া হচ্ছে। রাষ্ট্রায়ত্ত্ব ওএনজিসি ১৫টি কর্মসূচি গ্রহণ করেছে, যেগুলি রূপায়ণের কাজ আগামী বছর ১৫ আগস্টের মধ্যে শেষ হবে। ওএনজিসি-র পক্ষ থেকে তৃতীয় পর্যায়ে যে কর্মসূচিগুলির রূপায়ণ শুরু হয়েছে, 'উজ্জ্বল অভিযান' তার প্রথম পর্ব। এই পর্বে ৫টি গুরুত্বপূর্ণ প্রকল্প রূপায়িত হবে।
এই উপলক্ষে প্রতিমন্ত্রী শ্রী তেলি বলেছেন, আসাম হস্তশিল্প কর্মসূচিতে ২৬ লক্ষ টাকা খরচ করা হবে। তিনি আশাপ্রকাশ করেন, এর ফলে স্থানীয় তন্তুবায়রা লাভবান হবেন। পক্ষান্তরে গ্রামীণ অর্থনীতির বিকাশ ঘটবে। তিনি আরও বলেন, এই উদ্যোগগুলির মাধ্যমে উৎপাদনশীলতা বাড়াতে প্রযুক্তিগত মানোন্নয়ন অত্যন্ত জরুরি। শ্রী তেলি বলেন, ওএনজিসি-র পক্ষ থেকে গৃহীত এই কর্মসূচিগুলি অন্যান্য রাষ্ট্রায়ত্ত্ব সংস্থাকে এগিয়ে আসতে উৎসাহিত করবে। ওএনজিসি-র চেয়ারম্যান তথা ম্যানেজিং ডায়রেক্টর শ্রী সুভাষ কুমার বলেন, স্বাধীনতার ৭৫তম বার্ষিকী উদযাপনের অঙ্গ হিসেবে কর্পোরেট সামাজিক দায়বদ্ধতার মাধ্যমে এধরণের উদ্যোগ গ্রহণ সংস্থার কাছে অত্যন্ত গর্ব ও সম্মানের বিষয়। ওএনজিসি সর্বদাই তার উৎপাদন কেন্দ্রগুলির আশেপাশে থাকা স্থানীয় মানুষের সহায়তায় এগিয়ে এসেছে এবং ভবিষ্যতেও এই প্রয়াস অব্যাহত থাকবে বলে শ্রী কুমার জানান।
CG/BD/AS
(Visitor Counter : 135
স্বাস্থ্যওপরিবারকল্যাণমন্ত্রক
কোভিড-১৯ সংক্রান্ত সর্বশেষ তথ্য
নতুন দিল্লি, ১১ এপ্রিল, ২০২২
দেশ জুড়ে টিকাকরণ অভিযানে এ পর্যন্ত ১৮৫ কোটি ৭৪ লক্ষ টিকা দেওয়া হয়েছে।
দেশে সুস্পষ্টভাবে করোনায় আক্রান্তের সংখ্যা বর্তমানে ১১ হাজার ৫৮।
সুস্পষ্টভাবে করোনায় আক্রান্তের হার ০.০৩ শতাংশ।
জাতীয় স্তরে সুস্থতার হার বর্তমানে ৯৮.৭৬ শতাংশ।
গত ২৪ ঘণ্টায় সুস্থ হয়েছেন ৯২৯ জন। মোট সুস্থতার সংখ্যা ৪ কোটি ২৫ লক্ষ ৩ হাজার ৩৮৩ জন।
সারা দেশে গত ২৪ ঘণ্টায় নতুন করে আক্রান্ত ৮৬১ জন।
দৈনিক-ভিত্তিতে আক্রান্তের হার ০.৩২ শতাংশ।
সাপ্তাহিক-ভিত্তিতে আক্রান্তের হার ০.২৩ শতাংশ।
এখনও পর্যন্ত নমুনা পরীক্ষা হয়েছে ৭৯ কোটি ৪১ লক্ষ; গত ২৪ ঘণ্টায় ২ লক্ষ ৭১ হাজার ২১১টি নমুনা পরীক্ষা হয়েছে।
CG/SS/SKD/
(Visitor Counter : 100
খাদ্যপ্রক্রিয়াকরণশিল্পমন্ত্রক
১০টি খাদ্য প্রক্রিয়াকরণ প্রকল্পের জন্য ৩০১ কোটি ৫৪ লক্ষ টাকা বরাদ্দ
নয়াদিল্লি, ০৫ মার্চ, ২০২০
নতুন দিল্লিতে খাদ্য প্রক্রিয়াকরণ শিল্প মন্ত্রী শ্রীমতী হরসিমরত কৌর বদলের পৌরোহিত্যে আন্তঃমন্ত্রক অনুমোদন কমিটির বৈঠকে ১০টি প্রকল্পের জন্য ৩০১ কোটি ৫৪ লক্ষ টাকা বরাদ্দ করা হ’ল। এর মধ্যে অনুদানের পরিমাণ ৬৭ কোটি ২৯ লক্ষ টাকা। কিষাণ সম্পদ যোজনার এগ্রো প্রসেসিং ক্লাস্টার স্কিমের অধীনে প্রকল্পগুলির অনুমোদন করা হয়েছে। এই প্রকল্প থেকে ১০ হাজার কর্মসংস্থান হতে পারে। উপকৃত হবেন প্রায় ৪০ হাজার কৃষক।
কেন্দ্রীয় খাদ্য প্রক্রিয়াকরণ মন্ত্রী বলেছেন, গত ১৫ দিনে ৭০৭ কোটি টাকা লগ্নি হয়েছে। সরকার খাদ্য প্রক্রিয়াকরণ শিল্প মন্ত্রকের মাধ্যমে লগ্নি টানতে সবরকম উদ্যোগ নিচ্ছে। খাদ্য প্রক্রিয়াকরণ শিল্পে স্বাভাবিক পথে ১০০ শতাংশ প্রত্যক্ষ বিদেশি বিনিয়োগ অনুমোদিত হয়েছে। ই-কমার্স সহ ব্যবসার জন্য অনুমোদনের পথের মাধ্যমে ১০০ শতাংশ প্রত্যক্ষ বিদেশি বিনিয়োগও অনুমোদিত হয়েছে। বার্ষিক ১০০ কোটি টাকা লেনদেন এমন ক্ষেত্রে খাদ্য প্রক্রিয়াকরণ সংস্থার ফসল তোলার পর মূল্য যুক্তি সংক্রান্ত কাছ থেকে পাওয়া মুনাফার উপর ১০০ শতাংশ আয়কর ছাড় দেওয়া হয়েছে।
যে ১০টি প্রকল্প অনুমোদিত হ’ল, তার মধ্যে তামিলনাডুতে ২৩০ কোটি টাকার ৮টি প্রকল্প। খাদ্য প্রক্রিয়াকরণ শিল্পে তামিলনাডু সরকারের উদ্যোগে সন্তোষ প্রকাশ করেছে মন্ত্রক। ওই রাজ্যে নিজস্ব খাদ্য প্রক্রিয়াকরণ নীতি আছে। কৃষি উদ্যোগীদের নিজস্ব শিল্প সংস্থা স্থাপনের উৎসাহ দেওয়া হয় রাজ্য সরকারের পক্ষ থেকে কেন্দ্রীয় সরকারের আর্থিক সহায়তা নিয়ে।
এই কর্মসূচির লক্ষ্য আধুনিক পরিকাঠামো গড়ে তোলা এবং নতুন নতুন খাদ্য প্রক্রিয়াকরণ সংস্থা গড়তে উৎসাহ দেওয়া। এর জন্য কৃষক ও উৎপাদনকারীদের জোট বেঁধে সংস্থা গড়তে উৎসাহ দেওয়া হয়। উৎপাদিত পণ্য বাজারজাত করার জন্য সরবরাহ ব্যবস্থা শৃঙ্খল এবং আধুনিক পরিকাঠামোর ব্যবস্থা করা হয়। সাধারণ পরিকাঠামো গড়ে তোলার পাশাপাশি চলতে থাকে কারখানা গড়ে তোলার কাজ।
SDG/AP/SB
(Visitor Counter : 122
প্রধানমন্ত্রীরদপ্তর
মরিশাসের প্রধানমন্ত্রীর সঙ্গে প্রধানমন্ত্রীর সাক্ষাৎ
নয়াদিল্লি, ০৮ সেপ্টেম্বর, ২০২৩
প্রধানমন্ত্রী শ্রী নরেন্দ্র মোদী মরিশাসের প্রধানমন্ত্রী শ্রী প্রবীন্দ কুমার জুগনাউথের সঙ্গে আজ সাক্ষাৎ করেছেন। শ্রী জুগনাউথ জি-২০ শিখর সম্মেলনে যোগ দিতে ভারতে এসেছেন।
এক্স পোস্টে এক বার্তায় প্রধানমন্ত্রী বলেছেন, “@KumarJugnauth এবং আমি একটি বৈঠকে মিলিত হয়েছি। আমাদের দুই দেশের কূটনৈতিক সম্পর্কের ৭৫ বছর উদযাপন হচ্ছে, সেদিক থেকে ভারত – মরিশাসের জন্য এই বছরটি অত্যন্ত গুরুত্বপূর্ণ। পরিকাঠামো ফিন টেক, সংস্কৃতি সহ বিভিন্ন ক্ষেত্রে সহযোগিতার বিষয় নিয়ে আমরা আলোচনা করেছি। উন্নয়নশীল বিশ্বের কন্ঠ হয়ে ওঠার জন্য ভারত অঙ্গীকারবদ্ধ”।
প্রধানমন্ত্রীর দপ্তর থেকে এক্স পোস্টের এক বার্তায় বলা হয়েছে, “প্রধানমন্ত্রী @narendramodi ভারতের সাগর কর্মসূচির গুরুত্বপূর্ণ অংশীদার মরিশাসের প্রধানমন্ত্রী @KumarJugnauth – এর সঙ্গে সাক্ষাৎ করেছেন। উভয় নেতা ভারত – মরিশাস দ্বিপাক্ষিক সম্পর্কের তাৎপর্যপূর্ণ অগ্রগতির জন্য সন্তোষ প্রকাশ করেছেন। এ বছর দু’দেশের কূটনৈতিক সম্পর্কের ৭৫ বছর”।
AC/CB/SB
(
প্রধানমন্ত্রীরদপ্তর
মধ্যপ্রদেশের জব্বলপুরে এক হাসপাতালে অগ্নিকান্ডে জীবনহানিতে প্রধানমন্ত্রীর শোকপ্রকাশ করেছেন
নয়াদিল্লি, ১ আগস্ট, ২০২২
মধ্যপ্রদেশের জব্বলপুরে এক হাসপাতালে অগ্নিকান্ডে জীবনহানিতে প্রধানমন্ত্রী শ্রী নরেন্দ্র মোদী গভীর শোকপ্রকাশ করেছেন।
প্রধানমন্ত্রীর দপ্তর থেকে এক ট্যুইট বার্তায় বলা হয়েছে ;
“মধ্যপ্রদেশের জব্বলপুরে এক হাসপাতালে অগ্নিকান্ডে জীবনহানিতে শোকাহত। শোক-সন্তপ্ত পরিবারগুলিকে সমবেদনা জানাই। আহতদের দ্রুত আরোগ্য কামনা করি। স্থানীয় প্রশাসন এই দুর্ঘটনা কবলিতদের যাবতীয় সহযোগিতা দিচ্ছে : প্রধানমন্ত্রী।”
PG/AB/NS
(
প্রধানমন্ত্রীরদপ্তর
নেপালের প্রধানমন্ত্রী হিসাবে নির্বাচিত হওয়ায় পুষ্প কমল দাহল ‘প্রচন্ড’কে প্রধানমন্ত্রীর অভিনন্দন
নয়াদিল্লি, ২৫ ডিসেম্বর, ২০২২
নেপালের প্রধানমন্ত্রী হিসাবে নির্বাচিত হওয়ায় কমরেড প্রচন্ড’কে অভিনন্দন জানিয়েছেন প্রধানমন্ত্রী শ্রী নরেন্দ্র মোদী।
এক ট্যুইট বার্তায় প্রধানমন্ত্রী বলেছেন, “নেপালের প্রধানমন্ত্রী হিসাবে নির্বাচিত হওয়ায় কমরেড প্রচন্ড’কে আন্তরিক অভিনন্দন। ভারত ও নেপালের মধ্যে অনন্য সম্পর্ক, সুদীর্ঘ সাংস্কৃতিক যোগাযোগ এবং মানুষে মানুষে উষ্ণ মেলবন্ধনের সঙ্গে জড়িত। আমাদের এই বন্ধুত্বকে আরও শক্তিশালী করতে আপনার সঙ্গে যৌথ সহযোগিতার ভিত্তিতে কাজ করতে আগ্রহী”।
PG/AB/SB
(
নতুনওপুনর্নবীকরণযোগ্যজ্বালানিমন্ত্রক
কেন্দ্রীয় নবীন ও পুনর্নবীকরণযোগ্য শক্তি মন্ত্রক আজাদি কা অমৃত মহোৎসবের অঙ্গ হিসাবে ‘নিউ ফ্রন্টিয়ার্স’ শীর্ষক অনুষ্ঠানের আয়োজন করবে
নয়াদিল্লি, ১৫ ফেব্রুয়ারি, ২০২২
কেন্দ্রীয় নবীন ও পুনর্নবীকরণযোগ্য শক্তি মন্ত্রক আজাদি কা অমৃত মহোৎসবের অঙ্গ হিসাবে আগামীকাল থেকে ১৮ তারিখ পর্যন্ত ‘নিউ ফ্রন্টিয়ার্স’ শীর্ষক অনুষ্ঠানের আয়োজন করেছে। এই অনুষ্ঠানের অঙ্গ হিসাবে আগামীকাল বিজ্ঞান ভবনে শক্তি রূপান্তর ক্ষেত্রে ভারতের অগ্রণী ভূমিকা শীর্ষক বিষয়ে একটি আলোচনাসভার আয়োজন করা হয়েছে। কেন্দ্রীয় বিদ্যুৎ তথা নবীন ও পুনর্নবীকরণযোগ্য শক্তি মন্ত্রী শ্রী আর কে সিং এবং বিভাগীয় প্রতিমন্ত্রী শ্রী ভগবন্ত খুবা ভাষণ দেবেন। এই উপলক্ষে শক্তি ক্ষেত্রের রূপান্তরে নাগরিক-কেন্দ্রিক প্রয়াস সম্পর্কিত একটি স্বল্প দৈর্ঘ্যের ছবি দেখানো হবে। এরপর, বিভাগীয় মন্ত্রী ছাত্রছাত্রী তথা চিন্তনবিদদের সঙ্গে একটি প্রশ্নোত্তর অনুষ্ঠানে অংশ নেবেন। বিভাগীয় প্রতিমন্ত্রী শক্তি ক্ষেত্রের অগ্রণী শিল্পপতিদের সংবর্ধনা জানাবেন। একই সঙ্গে, এনার্জি কমপ্যাক্ট শীর্ষক একটি ছোট পুস্তিকা প্রকাশ করা হবে।
এই অনুষ্ঠানের অঙ্গ হিসাবে আগামী ১৭ তারিখ তিনটি পৃথক ওয়েবিনারের আয়োজন করা হয়েছে। ওয়েবিনারের বিষয় হ’ল – পুনর্নবীকরণযোগ্য শক্তি ক্ষেত্রে মহিলাদের ভূমিকা; শক্তি ক্ষেত্রে রূপান্তরে আন্তর্জাতিক সৌরজোটের ভূমিকা; দূষণমুক্ত ও সুলভে শক্তি যোগানের ক্ষেত্রে ক্লিন-টেক স্টার্টআপ এবং জলবায়ু পরিবর্তনের মোকাবিলায় যুক্ত সংস্থাগুলির প্রয়াস।
মন্ত্রক আগামী ১৮ তারিখ ‘নিউ ফ্রন্টিয়ার্স’ অনুষ্ঠানের অঙ্গ হিসাবে ভার্চ্যুয়াল প্ল্যাটফর্মে একটি চিন্তন শিবিরের আয়োজন করেছে। এই শিবিরের আলোচ্য বিষয় ২০৭০ সালের মধ্যে কার্বন নিঃসরণের পরিমাণ শূন্যতে নামিয়ে আনার লক্ষ্যে রূপরেখা গ্রহণ। বণিকসভা ফিকির মহানির্দেশকের ভাষণের মধ্য দিয়ে শিবিরের সূচনা হয়। এরপর, বিভাগীয় মন্ত্রী শ্রী সিং মূল ভাষণ দেবেন।
CG/BD/SB
(Visitor Counter : 199
স্বাস্থ্যওপরিবারকল্যাণমন্ত্রক
কোভিড চিকিৎসার জন্য সিজিএইচএস পরিকাঠামোর ব্যবহার
নয়াদিল্লি, ০৬ অগাস্ট, ২০২১
কেন্দ্রীয় সরকারি কর্মচারী ও পেনশন-প্রাপক সহ তাঁদের পরিবারগুলির জন্য স্বেচ্ছাধীন স্বাস্থ্য কর্মসূচি সেন্ট্রাল গভর্নমেন্ট হেলথ স্কিম বা সিজিএইচএস নামে পরিচিত। সিজিএইচএস পরিষেবায় রোগ নির্ণয় কেন্দ্রগুলির মাধ্যমে প্রাথমিক স্বাস্থ্য পরিষেবা দেওয়া হয়। অবশ্য, সিজিএইচএস – এর কোনও রোগ নির্ণয় কেন্দ্র/হাসপাতালকে সুনির্দিষ্টভাবে কোভিড কেয়ার সেন্টারে পরিণত করা হয়নি। তবে, কোভিড-১৯ সংক্রমণ-শৃঙ্খল প্রতিরোধে সিজিএইচএস একাধিক পদক্ষেপ নিয়েছে। এর মধ্যে রয়েছে – কোয়ারেন্টাইন সেন্টারে আইসোলেশনে থাকা আন্তর্জাতিক যাত্রীদের পরীক্ষা-নিরীক্ষা এবং তাঁদের স্বাস্থ্যের ওপর নজরদারির জন্য চিকিৎসা আধিকারিক ও চিকিৎসা কর্মীদের বিমানবন্দরগুলিকে কাজে লাগানো হয়েছে। সিজিএইচএস সুফলভোগীদের শারীরিক পরীক্ষা-নিরীক্ষার জন্য রোগ নির্ণয় কেন্দ্রগুলিতে ‘ফিভার ক্লিনিক’ চালু করা হয়। কোভিড-১৯ এ আক্রান্ত সিজিএইচএস ব্যবস্থার সুফলভোগীদের টেলিফোনে সিজিএইচএস – এর চিকিৎসকরা প্রয়োজনীয় পরামর্শ দিয়েছেন। সিজিএইচএস-এর রোগ নির্ণয় কেন্দ্রগুলি যাতে কোভিড-১৯ টিকাকরণ কেন্দ্র হিসাবে কাজে লাগানো যায়, তার জন্য রাজ্য সরকারগুলিকে প্রস্তাব দেওয়া হয়েছে।
চিকিৎসক ও অন্যান্য চিকিৎসা কর্মীর অবসর গ্রহণ, মৃত্যু ও স্বেচ্ছাবসর কারণে সিজিএইচএস-এ একাধিক শূন্য পদ রয়েছে। তবে, স্বাস্থ্য পরিচর্যা ব্যবস্থায় যাতে কোনও ঘাটতি দেখা না দেয়, তার জন্য সুফলভোগীদের স্বার্থে অবসরপ্রাপ্ত চিকিৎসক ও কর্মীদের পাশাপাশি, চুক্তি-ভিত্তিক কর্মী নিয়োগ করা হয়েছে।
এদিকে সিজিএইচএস পরিষেবার মানোন্নয়ন একটি ধারাবাহিক প্রক্রিয়া। সিজিএইচএস ব্যবস্থার সুফলভোগীদের স্বার্থে গত কয়েক বছরে একাধিক পদক্ষেপ নেওয়া হয়েছে। এর মধ্যে রয়েছে – সিজিএইচএস পরিষেবার সম্প্রসারণ, ২০১৪’র ২৫টি শহর থেকে বেড়ে বর্তমানে ৭৪টি শহরে পরিষেবা পাওয়া যাচ্ছে। সিজিএইচএস ব্যবস্থার আওতায় রেফারেল পদ্ধতির সরলীকরণ হয়েছে। সিজিএইচএস রোগ নির্ণয় কেন্দ্রগুলি থেকে রেফারেল ব্যবস্থা মারফৎ সিজিএইচএস নথিভুক্ত হাসপাতালগুলিতে সুফলভোগীরা ওপিডি পরিষেবা পাচ্ছেন। ৭৫ বছর বা তার বেশি বয়সী সিজিএইচএস ব্যবস্থার সুফলভোগীরা নথিভুক্ত হাসপাতালগুলিতে বিশেষজ্ঞ চিকিৎসকদের পরামর্শ পাচ্ছেন। সিজিএইচএস রোগ নির্ণয় কেন্দ্রগুলিতে চিকিৎসকদের পরামর্শ নেওয়ার জন্য অনলাইন অ্যাপয়েনমেন্ট ব্যবস্থা চালু হয়েছে। হাসপাতালের বিল মেটানোর ব্যবস্থা সম্পূর্ণ কাগজবিহীন করা হয়েছে। পেনশনভোগীরা সিজিএইচএস-এর মাশুল এখন অনলাইনেই মেটাতে পারছেন। এছাড়াও, বিভিন্ন স্বাস্থ্য সম্পর্কিত বিষয়ে ১৪ দিন অন্তর ওয়েবিনার আয়োজন করা হচ্ছে। দেশে আরও ১৬টি নতুন সিজিএইচএস রোগ নির্ণয় কেন্দ্র গড়ে তোলার জন্য অর্থ মন্ত্রকের ব্যয় বরাদ্দ দপ্তরের অনুমতি চাওয়া হয়েছে।
লোকসভায় আজ এক লিখিত জবাবে এই তথ্য দেন স্বাস্থ্য ও পরিবার কল্যাণ প্রতিমন্ত্রী ডঃ ভারতী প্রবীণ পাওয়ার
CG/BD/SB
(Visitor Counter : 100
প্রধানমন্ত্রীরদপ্তর
ভারত-অস্ট্রেলিয়া অর্থনৈতিক সহযোগিতা ও বাণিজ্য চুক্তি  কার্যকর হওয়ায় প্রধানমন্ত্রীর সন্তোষ প্রকাশ
নয়াদিল্লি, ২৯ ডিসেম্বর, ২০২২
প্রধানমন্ত্রী শ্রী নরেন্দ্র মোদী ভারত-অস্ট্রেলিয়া অর্থনৈতিক সহযোগিতা ও বাণিজ্য চুক্তি  কার্যকর হওয়ায় সন্তোষ প্রকাশ করেছেন। আজ থেকে এই চুক্তি কার্যকর হল। প্রধানমন্ত্রী বলেছেন, আমাদের সুসংহত কৌশলগত অংশীদারিত্বের ক্ষেত্রে এটি এক ঐতিহাসিক মুহূর্ত।
অস্ট্রেলিয়ার প্রধানমন্ত্রী শ্রী অ্যান্টনি অ্যালবানেজ-এর এক ট্যুইটের প্রত্যুত্তরে প্রধানমন্ত্রী তাঁর ট্যুইট বার্তায় বলেছেন –
“ইন্ডঅস ইসিটিএ আজ থেকে কার্যকর হওয়ায় খুব ভালো লাগছে। আমাদের সুসংহত কৌশলগত অংশীদারিত্বের ক্ষেত্রে এটি এক ঐতিহাসিক মুহূর্ত। এর ফলে উভয় পক্ষের ব্যবসা-বাণিজ্যের বিপুল সম্ভাবনা উন্মোচিত হবে এবং দু’দেশেরই ব্যবসা-বাণিজ্য বৃদ্ধি পাবে। @AlboMP আপনাকে ভারতে স্বাগত জানানোর জন্য অধীর আগ্রহে অপেক্ষা করছি।”
PG/CB/DM/
(
তথ্যওসম্প্রচারমন্ত্রক
তথ্য ও সম্প্রচার মন্ত্রকের পক্ষ থেকে ‘রকেট্রি : দ্য নাম্বি এফেক্ট’ ছবির বিশেষ প্রদর্শনী
নয়াদিল্লি, ২৭ জুন, ২০২২
তথ্য ও সম্প্রচার মন্ত্রকের পক্ষ থেকে নতুন দিল্লিতে সিরি ফোর্ট অডিটোরিয়ামে আসন্ন ‘রকেট্রি : দ্য নাম্বি এফেক্ট’ ছবির বিশেষ প্রদর্শনীর আয়োজন করা হয়। এই উপলক্ষ্যে নির্দেশক, প্রযোজক ও চিত্রনাট্যকার শ্রী আর মাধবন সহ ছবিটির কলা-কুশলীরা উপস্থিত ছিলেন। উল্লেখ করা যেতে পারে, এই ছবির মধ্য দিয়ে পরিচালক হিসেবে শ্রী আর মাধবন আত্মপ্রকাশ করলেন। ছবিটিতে একটি নাম ভূমিকায় তিনি অভিনয়ও করেছেন। বিশেষ প্রদর্শনী অনুষ্ঠানে কেন্দ্রীয় গোয়েন্দা সংস্থা সিবিআই-এর প্রাক্তন নির্দেশক শ্রী ডি আর কার্তিকেয়ন, সিবিআই-এর প্রাক্তন ইন্সপেক্টর জেনারেল শ্রী পি এম নায়ার সহ কেন্দ্রীয় সরকারের উচ্চপদস্থ আধিকারিকরা উপস্থিত ছিলেন। উপস্থিত সকলেই এই ছবিটির চিত্রনাট্য, সম্পাদনা, অভিনয়ের প্রশংসা করেছেন। শ্রী নাম্বি নারায়নের অনুপ্রেরণাদায়ক জীবনের পটভূমিকায় ছবিটি তৈরি হয়েছে।
এই উপলক্ষ্যে নির্দেশক ও প্রযোজক শ্রী আর মাধবন বলেছেন, মহাকাশ ও তথ্যপ্রযুক্তি ক্ষেত্রে ভারতের প্রযুক্তিগত সক্ষমতা ছবিটিতে তুলে ধরা হয়েছে। এই ছবি শ্রী নম্বি নারায়নণের প্রতি শ্রদ্ধার্ঘ্য। শ্রী মাধবন আরও বলেন, শ্রী নারায়ণনের উদ্ভাবিত ‘বিকাশ’ যন্ত্রটি কখনও ব্যর্থ হয়নি। প্রকৃতপক্ষে এই ছবির মধ্য দিয়ে প্রযুক্তিগত ক্ষেত্রে ভারতের সক্ষমতার বার্তা পৌঁছে দেওয়ার চেষ্টা হয়েছে।
ভারতীয় মহাকাশ গবেষণা সংস্থা বা ইসরো’র প্রাক্তন বিজ্ঞানী শ্রী নাম্বি নারায়ণনের জীবনের ওপর ভিত্তি করে তৈরি ‘রকেট্রি : দ্য নাম্বি এফেক্ট’ ছবিটি শীঘ্রই মুক্তি পেতে চলেছে। ১৯৯৪-এ শ্রী নারায়ণন গুপ্তচর বৃত্তির দায়ে অভিযুক্ত হন। সম্প্রতি ৭৫তম কান চলচ্চিত্র উৎসবে ‘রকেট্রি : দ্য নাম্বি এফেক্ট’ ছবিটির ওয়ার্ল্ড প্রিমিয়ার হয়। উৎসবে ছবিটি সব মহলের প্রশংসা পেয়েছে।
(PG/BD/NS
কেন্দ্রীয়মন্ত্রিসভা
কেন্দ্রীয় মন্ত্রিসভা মালদ্বীপের আদ্দু শহরে ভারতের নতুন একটি বাণিজ্য দূতাবাস চালু করার প্রস্তাবে অনুমোদন দিয়েছে
নয়াদিল্লি, ২৫ মে, ২০২১
প্রধানমন্ত্রী শ্রী নরেন্দ্র মোদীর পৌরোহিত্যে কেন্দ্রীয় মন্ত্রিসভা মালদ্বীপের আদ্দু শহরে চলতি বছরেই ভারতের একটি নতুন বাণিজ্য দূতাবাস চালু করার প্রস্তাব অনুমোদন করেছে।
ভারত ও মালদ্বীপের মধ্যে সুপ্রাচীনকাল থেকে জাতিগত, ভাষাগত, সাংস্কৃতিক, ধর্মীয় এবং বাণিজ্যিক যোগসূত্র রয়েছে। এমনকি, ভারত মহাসাগরের এই দ্বীপরাষ্ট্রটি ভারতের ‘প্রতিবেশিরাই প্রথম নীতি’ এবং ‘সাগর’ কর্মসূচিতে সর্বোচ্চ অগ্রাধিকার পেয়ে থাকে।
সে দেশের আদ্দু শহরে নতুন একটি বাণিজ্য দূতাবাস চালু হলে ভারতের কূটনৈতিক সম্পর্কে আরও বৃদ্ধি পাবে এবং দুই দেশের মধ্যে বর্তমান সম্পর্ক ও পারস্পরিক প্রত্যাশা পূরণের ক্ষেত্রে এই দূতাবাস গুরুত্বপূর্ণ ভূমিকা নেবে।
উল্লেখ করা যেতে পারে, প্রধানমন্ত্রী শ্রী মোদী এবং সে দেশের রাষ্ট্রপতি মিঃ সোলিহ-এর সুদক্ষ নেতৃত্বে দুই দেশের মধ্যে দ্বিপাক্ষিক সম্পর্কে অপ্রত্যাশিত গতি ও প্রাণশক্তির সঞ্চার হয়েছে।
সে দেশে আরও একটি বাণিজ্যিক দূতাবাস চালু করার প্রয়াসের পেছনে রয়েছে ইতিবাচক দৃষ্টিভঙ্গি, যা ভারতের সার্বিক অগ্রগতি ও ‘সবকা সাথ সবকা বিকাশ’-এর সঙ্গে যুক্ত বিষয়ের দিক থেকে অত্যন্ত তাৎপর্যপূর্ণ। ভারতের কূটনৈতিক উপস্থিতির প্রভাব বাড়ানো এবং ভারতীয় শিল্প সংস্থাগুলিকে সে দেশে আরও ভালো বাজারের সুযোগ করে দিতে এই বাণিজ্য দূতাবাসটি গুরুত্বপূর্ণ ভূমিকা নেবে। পক্ষান্তরে, ভারতের দেশীয় শিল্প সংস্থাগুলির উৎপাদন বৃদ্ধি পাবে এবং কর্মসংস্থান বৃদ্ধির পাশাপাশি আত্মনির্ভর ভারত গড়ে তোলার লক্ষ্যে আরও কয়েক কদম অগ্রসর হওয়া সম্ভব হবে।
CG/BD/DM/
(